VS002213
Datum: 2004-07-01T02:00:00.000+02:00
datum_sodbe_i_stopnje: 2009-11-11T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.500 EUR
opombe: II Ips 335/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 6.800 EUR na 5.500 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Količina (kritičnih) imisij hrupa, tresljajev, onesnaženosti zaradi tovornega prometa po regionalni cesti G1-3, na relaciji Pesnica – Lendava, je presegla običajne meje. Tožnik živi v stanovanjski hiši v Gornji Radgoni.

Stanje je trajalo 52 mesecev (od začetka julija 2004 do konca oktobra 2008, ko je bila zgrajena avtocesta, zaradi katere se je promet preusmeril).

Hiša v katerem živi tožnik je od ceste oddaljena 3 m, okno dnevne sobe in spalnice je obrnjeno na cesto, tudi zamenjava oken ni zmanjšala hrupa.

## Kršitev drugih pravic osebnosti

5.500 EUR Kršitev pravice do zdravega življenjskega okolja.

Tožnik je bil zaradi službe dnevno odsoten od doma po 8 ur. Zaradi hrupa ni mogel spati, si odpočiti, zato je bil prek dne utrujen, živčen. Ni mogel gledati televizije in poslušati radia pri normalni jakosti, odpirati oken in zračiti prostorov. Komunikacija v družini je bila zaradi hrupa otežena, zato so se pogovarjali s povzdignjenim glasom. Ker nima počitniške hišice se je le občasno umaknil na krajše sprehode ob Muri.

---

OZ člen 179, 182